توئیتر (Twitter) آمریکادا قورولان بیر آنلاین خبر و سوسیال شبکه خیدمتی دیر. توئیترین ایستیفاده‌چیلری، مسیج گوندرماق و یازی ایشتراکا گویماق سیستمینه توئیت آد وئریبلر. توئیت ایلک نووبتده ۱۴۰ کاراکتر ایله محدودلاشدی، اما ۴ نوامبر ۲۰۱۷ جی ایلده بؤ محدودلاشدیرماق ژاپون، کوره و چین دیللرینده ایستیثنا اولماق‌ایله، بؤتون دیللرده ایکی‌قات اولدو. قیدیاتلی ایستیفاده‌چی‌لر توئیت گوندره بیلر، اما قیدیاتسیز ایشلدنلر تئکجه اونلاری اوخیا بیلرلر. ایستیفاده‌چی‌لر قیسا مسیج خیدمتی (SMS) و یا موبایل جیهازلارینین پروقراملاریله ("app") و یادا وئب‌سایت واسیطه‌سیله توئیتره داخیل اولورلار. توئیتر شیرکتی آمریکانین کالیفورنیا ایالتینین سان فرانسیسکو شهرینده یئرلشیب و دونیانین باشا باشیندا ۲۵-دن چوخ آفیسه مالیک دیر.